கேள்வி: பராநகர் பற்றி விளக்கவும்.
பதில்: பராநகர் அல்லது பரநாகூர் என்பது இந்தியா மாநிலமான மேற்கு வங்காளம் வடக்கு 24 பர்கனா மாவட்டம் ஒரு நகரம் மற்றும் நகராட்சி ஆகும். இந்த நகரம் கொல்கத்தாவுக்கு அருகில் உள்ளது. மேலும் கொல்கத்தா பெருநகர மேம்பாட்டு ஆணையம் (கே.எம்.டி.ஏ) உள்ளடக்கிய பகுதியின் ஒரு பகுதியாகும்.இங்கு இந்தியப் புள்ளியியல் கழகம் அமைந்துள்ளது. இந் நகரம் புள்ளிவிவரங்கள், இயற்கை அறிவியல் மற்றும் சமூக அறிவியல் ஆகியவற்றின் ஆராய்ச்சி, கற்பித்தல் மற்றும் பயன்பாடு ஆகியவற்றில் அர்ப்பணிக்கப்பட்ட தேசிய முக்கியத்துவம் வாய்ந்த ஒரு நிறுவனமான இந்திய புள்ளிவிவர நிறுவனத்தின் தாயகமாகும். பரனகூர் ராமகிருஷ்ணா மிஷன் ஆசிரம உயர்நிலைப்பள்ளி பராநகர் மற்றும் வடக்கு 24 பர்கானாவில் உள்ள பழமையான மற்றும் புகழ்பெற்ற பள்ளிகளில் ஒன்றாகும். வேளாண்மை மற்றும் தொழிற்துறை இயந்திரங்கள், இரசாயனங்கள், ஆமணக்கு எண்ணெய் என்பவற்றை தயாரிக்குப் ஒரு முக்கிய தொழிற்துறை மையமாக பராநகர் திகழ்கின்றது. இங்கு ஏராளமான பருத்தி பதப்படுத்தும் நிறுவனங்களும் உள்ளன.
கேள்வி: பராநகர் - புவியியல் பற்றி தகவல் சொல்.
பதில்: பராநகர் 22.64 ° வடக்கு 88.37 ° கிழக்கு என்ற புவியியல் இருப்பிடத்தில் அமைந்துள்ளது. இது சராசரியாக 12 மீட்டர் (39 அடி) உயரத்தைக் கொண்டுள்ளது. மேலும் இது ஹூக்லி ஆற்றின் கிழக்கே அமைந்துள்ளது. பராநகர் நகராட்சி பகுதி சிந்திக்கும் மோர் டன்லப்பிற்கும் இடையில் உள்ளது. பரநகரில் பிரமணிக் காட், குட்டிகாட், தக்ஷினேஷ்வர் காட், காஞ்சர் மந்திர் அல்லது கண்ணாடி கோயில் காட் போன்ற பல கங்கை மலைத்தொடர்கள் உள்ளன. பாராக்பூர் துணைப்பிரிவின் மக்கள் தொகையில் 96% வீதமானோர் நகர்ப்புறங்களில் வாழ்கின்றனர். 2011 ஆம் ஆண்டில் இது ஒரு சதுர கிலோ மீற்றருக்கு 10,967 மக்கள் அடர்த்தியைக் கொண்டிருந்தது. துணைப்பிரிவில் 16 நகராட்சிகள் மற்றும் 24 மக்கட் தொகை கணக்கெடுப்பு நகரங்கள் உள்ளன.
கேள்வி: பராநகர் - காலநிலை என்பது என்ன?
பதில்: ஏப்ரல் முதல் சூன் வரையிலான கோடைக் காலத்தில் அதிகபட்ச வெப்பநிலை 35&nbsp;°C (95&nbsp;°F) ஆகவும், குறைந்தபட்ச வெப்பநிலை 26&nbsp;°C (79&nbsp;°F) ஆகவும் இருக்கும். சூன் முதல் செப்டம்பர் நடுப்பகுதி வரை பருவமழைக் காலமாகும். வானிலை மிகவும் இனிமையானது. கோடை மற்றும் குளிர்காலம் மிதமானவை ஆகும். கோடைகாலத்தில் ஈரப்பதத்தின் அளவு அதிகரிக்கிறது.
கேள்வி: பராநகர் - பொருளாதாரம் என்பது என்ன?
பதில்: பரநகர் சணல் ஆலையிற்கு புகழ் பெற்றது. சணல் (கோர்கரஸ் எஸ்பிபி) இலிருந்து பைகள, துணிகள், தரைவிரிப்புகள் மற்றும் சாக்குகள் இங்கு தயாரிக்கப்படுகின்றன. இது பழமையான சணல் ஆலைகளில் ஒன்றாகும்.